 Ndị obodo Ojoto dị nokpuru ọchịchị Idemili South agbapeela okporo ụzọ ọhụụ ha rụrụ, bụ nke na-azabụ okporo ụzọ St. Barnabas, ma bàgharịzie ya aha ka ọ bụrụzie okporo ụzọ Eze Oranyelu.  Ya bụ ọmarịcha okporo ụzọ ndị obodo ahụ jiri aka ha rụrụ onwe ha, bụ nke kilomita ya dị atọ na ụma ise ka e kwuru na o riri ego karịrị nde Naịra iri isii na ise, ma bụrụkwa nke a gbapere site naka eze ọdịnala obodo ahụ, bụ Igwe Gerald Mbamalu, onye ọ bụ aha ótútú ya ka a bàgharịzịrị ya bụ ụzọ.Ọrụ ngo okporo ụzọ ahụ bụ nke a tụpụtara site naka òtù Ojoto South Development Union, bụ òtù jikọtara mpaghara Ojoto Obo-Ọfịa nokpuru òtù Ojoto Akanasatọ Union OAU, ma bụrụ nke ogologo ya kwụsịrị nagbata okè Ojoto na Ọba. Nokwu ya dịka ọ gbapechara ya bụ ụzọ, Igwe Mbamalụ kọwapụtara mkpa ọ dị obodo na gọọmenti ijikọ aka ọnụ nihe gbasaara mmepe òbòdò na mwunye ihe dị iche iche e ji enyere ndụ aka.Na ntụnye ha notu notu, onyeisi ọchịchị obodo ahụ, bụ maazị Edwin Umeghalụ nakwa onyeisi òtù Ojoto South Development Union bụ maazị Chukwudi Maduabum kọwara na ihe kpaliri ha ime nke ahụ bụ mkpa ọ dị iweta mmepe dịkọrọ ọnụ na ya bụ obodo, na itinyekwu aka na mbọ ọchịchị steeti ahụ na-agba nihe gbasaara mmepe ime òbòdò.Ụfọdụ ndị mmadụ selitere isi nobodo ahụ, nke gụnyere nwaanyị mbụ jiri ọkwa dịka Rektọ nke ụlọ akwụkwọ Federal Polytechnic Oko , bụ Injinia Dọkịta Francisca Nwafụlugo tinyere ndị ọzọ, tòrò eze ọdịnala obodo ahụ na ndị ọzọ tinyere aka na ya bụ ọrụ maka ịchọpụta ma tinye uche nihe so na ndị kacha bụrụ mkpa dịịrị obodo ahụ. 